recursal/SuperWikiNEXT-32B huggingface dataset:
Το **Κολέγιο Χάρβαρντ** (αγγλικά: **Harvard College**) είναι ένα ιδιωτικό κολέγιο στο Κέιμπριτζ της Μασαχουσέτης, το οποίο αποτέλεσε για μεγάλο μέρος του 20ου αιώνα και συνεχίσει να αποτελεί το κύριο προπτυχιακό κολέγιο του Πανεπιστημίου Χάρβαρντ, στο οποίο και υπάγεται. Έχοντας ιδρυθεί το 1636, το Κολέγιο Χάρβαρντ είναι η παλαιότερη σχολή του Πανεπιστημίου Χάρβαρντ και το παλαιότερο ανώτατο εκπαιδευτικό ίδρυμα στις ΗΠΑ. 

Το Κολέγιο Χάρβαρντ είναι το παραδοσιακό προπτυχιακό πρόγραμμα του ομώνυμου πανεπιστημίου και προσφέρει πτυχία *Bachelor of Arts* και *Bachelor of Science*. Είναι πολύ επιλεκτικό (μόνο το 5% των όσων έχουν υποβάλει αίτηση γίνονται δεκτοί). Αν και θεωρείται ευρέως κορυφαίο, τα προπτυχιακά προγράμματα του Χάρβαρντ δεν θεωρούνται τόσο εξαιρετικά όσο τα μεταπτυχιακά. Μεγάλο μέρος των αποφοίτων του Πανεπιστημίου Χάρβαρντ αποφοιτούν από το ομώνυμο κολέγιο.

Προσωπικότητες που συνδέονται με το Κολέγιο Χάρβαρντ
----------------------------------------------------

Πέντε Πρόεδροι των ΗΠΑ υπήρξαν απόφοιτοι του Κολεγίου Χάρβαρντ (Τζον Άνταμς, Τζον Κουίνσι Άνταμς, Τζον Φ. Κένεντι, Φραγκλίνος Ρούζβελτ και Θεόδωρος Ρούζβελτ)

Είκοσι εννέα βραβευμένοι με Νόμπελ υπήρξαν απόφοιτοι του Κολεγίου Χάρβαρντ (Φίλιπ Άντερσον, Πέρσι Γουίλλιαμς Μπρίντγκμαν, Μάρτιν Λι Τσάλφι, Τ. Σ. Έλιοτ, Γουόλτερ Γκίλμπερτ, Ρόι Γκλάουμπερ, Αλ Γκορ, Έρικ Καντέλ, Μάρτιν Κάρπλους, Χένρι Κίσινγκερ, Γουίλιαμ Νόουλες, Ρότζερ Κορνμπέργκ, Μάικλ Κρέμερ, Έρικ Μάσκιν, Ντέιβιντ Λι, Μέρτον Μίλερ, Τζορτζ Μίνοτ, Ρότζερ Μάιερσον, Σαούλ Περλμούτερ, Θεόδωρος Ρούζβελτ, Γκρεγκ Λ. Σεμένζα, Λόιντ Σάρπλέι, Κρίστοφερ Σιμς, Ρόμπερτ Σόλοου, Γουίλιαμ Χάουαρντ Στάιν, Τζέιμς Σάμνερ, Τζέιμς Τόμπιν, Ρότζερ Τσίεν και Κένεθ Γουίλσον.

Άλλοι σημαντικοί απόφοιτοι είναι οι: 

* Σάμνερ Ρεντστόουν, Αμερικανός επιχειρηματίας
* Τζον Ρόμπαρντς, Αμερικανός δικαστικός
* Μάικλ Κράιτον, Αμερικανός συγγραφέας
* Ντάρεν Αρονόφσκι, Αμερικανός σκηνοθέτης
* Τόμι Λι Τζόουνς, Αμερικανός ηθοποιός
* Νάταλι Πόρτμαν, Αμερικανίδα ηθοποιός
* Μίρα Σορβίνο, Αμερικανίδα ηθοποιός
* Τεντ Κένεντι, Αμερικανός πολιτικός
* Ρόμπερτ Κένεντι, Αμερικανός πολιτικός
* Φιλ Μέρφι, Αμερικανός πολιτικός
* Τεντ Καζίνσκι, Αμερικανός κατά συρροήν δολοφόνος και τρομοκράτης

Επιφανείς φοιτητές αλλά όχι αποφοίτους υπήρξαν οι:

* Μπιλ Γκέιτς, Αμερικανός επιχειρηματίας
* Γουίλιαμ Ράντολφ Χιρστ, Αμερικανός εκδότης εφημερίδων και αρθρογράφος
* Μαρκ Ζάκερμπεργκ, Αμερικανός επιχειρηματίας και ιδρυτής του Facebook
* Ματ Ντέιμον, Αμερικανός ηθοποιός
* Γουίλιαμ Τζέιμς, Αμερικανός φιλόσοφος

Παραπομπές
----------
Συντεταγμένες: 39°13′0.001″N 9°7′0.001″E﻿ / ﻿39.21666694°N 9.11666694°E﻿ / 39.21666694; 9.11666694

Η **Μητροπολιτική Πόλη του Κάλαρι** είναι μια από τις Μητροπολιτικές Πόλεις της Ιταλίας στη Σαρδηνία, περιλαμβάνει την πρωτεύουσα Κάλιαρι και άλλους 17 Δήμους. Η Μητροπολιτική πόλη αντικατέστησε την Επαρχία του Κάλιαρι με κυβερνητικό διάταγμα (2016). Ο σημερινός δήμαρχος της Μητροπολιτικής Πόλης είναι ο Μασσίμο Ζεντά, εκλεγμένος με την Ιταλική Αριστερά. Ο αστικός πληθυσμός της πόλης είναι 432.000 κάτοικοι, ο Ευρύτερος αστικός πληθυσμός φτάνει τους 477.000 κατοίκους.

Η Μητροπολιτική Πόλη του Κάλιαρι έχει Μεσογειακό κλίμα με θερμά ξηρά καλοκαίρια και ήπιους χειμώνες. Είναι ασυνήθιστες οι θερμοκρασίες άνω των 40 βαθμών το καλοκαίρι ενώ τον χειμώνα πέφτει συχνά η θερμοκρασία κάτω από το μηδέν, οι πυκνές χιονοπτώσεις χρονολογούνται κάθε τριάντα χρόνια. Ο Ιανουάριος είναι ο πιο κρύος μήνας με μέση θερμοκρασία 10 βαθμούς Κελσίου και ο Αύγουστος ο θερμότερος μήνας με μέση θερμοκρασία 25 βαθμούς Κελσίου. Ο Αφρικάνικος αντικυκλώνας φέρνει πολλούς καύσωνες μετά τον Ιούνιο, από τα μέσα Ιουνίου έως τα μέσα Σεπτεμβρίου οι βροχοπτώσεις είναι σπάνιες και περιορίζονται σε λίγες απογευματινές μπόρες. Οι βροχοπτώσεις ξεκινούν στα μέσα Σεπτεμβρίου αλλά τα κρύα ξεκινούν τον Δεκέμβριο που είναι ο θερμότερος μήνας.

Δήμοι
-----

Οι σημαντικότεροι Δήμοι στη Μητροπολιτική Πόλη του Κάλιαρι είναι οι εξής:

| Δήμος (Ιταλικά) | Πληθυσμός (2006) |
| --- | --- |
| Κάλιαρι (*Cagliari*) | 160.101 |
| Κουαρτού Σαντ'Έλενα (*Quartu Sant'Elena*) | 70.407 |
| Σελάρτζιους (*Selargius*) | 28.767 |
| Ασσέμινι (*Assemini*) | 25.913 |
| Καποτέρρα (*Capoterra*) | 22.996 |
|

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 23 Οκτωβρίου 2019. Ανακτήθηκε στις 21 Οκτωβρίου 2019.
2. ↑

Εξωτερικοί σύνδεσμοι
--------------------

* Σαρδηνία
* Το κλίμα του Κάλιαρι (1971 - 2000)
Ο **Μπολέσλαφ-Γιέζι Β΄**, πολων. Bolesław II (1305-10 - 7 Απριλίου 1340) από τον Οίκο των Πιαστ ήταν βασιλιάς της Γαλικίας-Βολινίας (1323-40) με το όνομα Γεώργιος (Πολων. Γιέζι [Jerzy], ρωσ. Γιούρι).

Βιολογία
--------

Ήταν ο πρωτότοκος γιος τού Τρόιντεν Α΄ δούκα της δυτικής Μαζοβίας στο Τσερσκ και της Μαρίας των Ρουρικιδών, κόρης τού Γιούρι Α΄ της Γαλικίας-Βολινίας.

Το 1323 απεβίωσε ο Λέων Β΄ της Γαλικίας-Βολινίας ("Ρουθηνίας"), αδελφός της Μαρίας και -μια και ο Τρόιντεν Α΄ ήταν ήδη δούκας της Μαζοβίας- έθεσε τον Μπολέσλαφ βασιλιά της Γαλικίας-Βολινίας με το όνομα Γιούρι Β΄. Το ίδιο έτος απεβίωσε και ο Ανδρέας της Γαλικίας, άλλος αδελφός της Μαρίας, άτεκνος και ο Μπολέσλαφ έλαβε το δουκάτο τού Μπελζ. Έκανε γάμο με την αδελφή της Αλντόνας των Γκεντιμινιδών, συζύγου τού Καζιμίρ Γ΄ της Πολωνίας.

Σε συνθήκη τού 1338 ο Μπολέσλαφ Β΄ πρόσφερε στον Καζιμίρ Γ΄ τη διαδοχή στον θρόνο της Γαλικίας-Βολινίας. Υποστηρίχθηκε από τους αστούς των πόλεων της χώρας αυτής. Το 1324 ο Μπολέσλαφ Β΄ έθεσε τις πόλεις της περιοχής Βολοντίμιρ-Βολίνσκι υπό τον νόμο της Μαζοβίας και το Σάνοκ το 1339. Όμως το 1340 δηλητηριάστηκε από βογιάρους και απεβίωσε χωρίς διάδοχο, πριν από τον πατέρα του.

Οικογένεια
----------

Νυμφεύτηκε το 1331 την Ευφημία (βαπτίστηκε Μαρία), κόρη τού Γκεντιμίνας μεγάλου δούκα της Λιθουανίας. Ο Τ. Νάρμπουττ πιστεύει, ότι το παγανικό όνομά της ήταν Μαρία και το χριστιανικό Ευφημία.

Πηγές
-----

* Jan Řežabek, Jiří II", poslední kníže veśkeré Malé Rusi, kritickí pokus, «Časopis musea království českého», ročnik LVII, Praha, 1883.
* Oswald Balzer Genealogia Piastów (1895) (see: Digitalbibliothek of Great Poland: [1])
* Maciej Wilamowski Piastowie. Leksykon biograficzny, Kraków 1999.


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 60151776778018011360
* GND: 1068589434
* NKC: jx20090511002

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Bolesław-Jerzy II  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
O **Μπολέσλαφ Α΄**, πολων. Bolesław I (1208 - π. 25 Φεβρουαρίου 1248) από τον Οίκο των Πιαστ ήταν δούκας (μέρους μόνο) τού Σανντομίες (1229-32), δούκας τού Ντόμπζινι (1233-47) και δούκας επί όλης της Μαζοβίας (1247-48).

Βιογραφία
---------

Ήταν ο πρωτότοκος γιος (Αγάθης) των Ρουρικιδών, κόρης τού Σβιατοσλάβ Γ΄ πρίγκιπα τού Περεμίσλ. Μάλλον έλαβε το όνομα τού πάππου του Μπολέσλαφ Γ΄ τού *στραβόστομου*.

Από νέος έγινε μέρος των φιλόδοξων σχεδίων τού πατέρα του. Το 1227 δολοφονήθηκε ο θείος του Λέσεκ Α΄ ο *λευκός*, υψηλός δούκας της Πολωνίας και ο Μπολέσλαφ Α΄ ακολούθησε τον πατέρα του στη Μικρή Πολωνία για να συμμετέχει στις διαπραγματεύσεις της διαδοχής με τη χήρα εκείνου Γκιμισλάβα. Βλέποντας την αποτυχία των ομιλιών, ο Μπολέσλαφ Α΄ έλαβε από τον πατέρα του το οχυρό τού Ντόμπζινι ναντ Βίσλοου ως το 1229, όταν ο Κορράδος Α΄ τελικά ανάγκασε τη Γκιμισλάβα να παραχωρήσει στον Μπόλεσλαβ Α΄ ένα μέρος τού δουκάτου τού Σανντομίες, την περιοχή τού Ράντομ. Τότε ο Μπολέσλαφ Α΄ παρέδωσε το Ντόμπιζιν στον νεότερο αδελφό του Σιέμοβιτ Α΄.

Απεβίωσε άτεκνος και κληροδότησε τις κτήσεις του στον αδελφό του Σιέμοβιτ Α΄, πράγμα που έκανε τον άλλο αδελφό του Καζιμίρ Α΄ να έλθει σε διαμάχη με εκείνον.

Οικογένεια
----------

Νυμφεύτηκε πρώτα το 1232 την Γκέρτρουντε των Πιαστ-Σιλεσίας, κόρη τού Ερρίκου Β΄ τού *ευσεβούς*· δεν απέκτησαν απογόνους.

Η Γκέρτρουντε απεβίωσε το 1244/7 και ο Μπολέσλαφ Α΄ έκανε δεύτερο γάμο π. το 1246 με την Αναστασία των Ρουρικιδών, κόρης τού Αλεξάντρ πρίγκιπα τού Μπιέλσκ (2ου εξαδέλφου του και γιου τού Βσέβολοντ πρίγκιπα της Βολινίας)· δεν απέκτησαν απογόνους.

Πηγές
-----

* Documentary archive about the reign of Bolesław I of Masovia Archived August 23, 2011, at the Wayback Machine.

1. ↑  p11465.htm#i114643.
2. ↑  Ανακτήθηκε στις 10  Ιουλίου 2019.
3. 1 2 3 4  Ανακτήθηκε στις 10  Ιουλίου 2019.
4. 1 2  p11465.htm#i114643. Ανακτήθηκε στις 7  Αυγούστου 2020.
5. 1 2 3 4  Ανακτήθηκε στις 10  Ιουλίου 2019.
6. 1 2  Darryl Roger Lundy: (Αγγλικά) *The Peerage*.
7. ↑  (Αγγλικά, Γερμανικά) *WikiTree*. www.wikitree.com/wiki/Piast-181. Ανακτήθηκε στις 10  Ιουλίου 2019.
8. 1 2  Ανακτήθηκε στις 10  Ιουλίου 2019.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 1068588977

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Bolesław I of Masovia  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Υπάρχουν 81 επαρχίες (il) στην Τουρκία. Μεταξύ των 81 επαρχιών, τριάντα χαρακτηρίζονται ως **μητροπολιτικοί δήμοι** (τουρκικά: *buyuksehir belediyeleri*). Οι μητροπολιτικοί δήμοι υποδιαιρούνται σε διοικητικά διαμερίσματα (ilçe), όπου κάθε διαμέρισμα περιλαμβάνει ένα αντίστοιχο δημοτικό διαμέρισμα, το οποίο αποτελεί δεύτερη βαθμίδα δήμου.

Παραπομπές
----------

1. ↑  Statistical Institute page[*νεκρός σύνδεσμος*]
2. ↑  Law act no 5216 (Τουρκικά)

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Metropolitan municipalities in Turkey  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Μητροπολιτικός Ιερός Ναός Αγίου Βασιλείου Τρίπολης** βρίσκεται στην ομώνυμη πλατεία στην Τρίπολη Αρκαδίας. Είναι η κορυφαία εκκλησία της πόλης.

Πρόκειται για έργο άγνωστου δυστυχώς αρχιτέκτονα, θεμελιώθηκε το 1855 και εγκαινιάστηκε το 1884, 29 χρόνια αργότερα. Είναι λιθόδμητη κατασκευή από μέλανα ασβεστόλιθο και έχει επικάλυψη με ολόλευκο μάρμαρο Δολιανών. Ο τρούλος είναι επικαλυμμένος με φύλλα χαλκού από την Αγγλία. Πλήθος μηχανικών και μαστόρων εργάστηκαν μέχρι την αποπεράτωσή του. Ανάμεσά τους και τεχνίτες από την Τήνο. Το τέμπλο του ναού είναι μαρμάρινο και σχεδιάστηκε από τον Ερνέστο Τσίλερ. Η αγιογράφηση έγινε από τον Κωνσταντίνο Λώκη, ενώ οι δεσποτικές εικόνες είναι έργο του Κωνσταντίνου Αρτέμη.

Ο Άγιος Βασίλειος είναι εγγεγραμμένος σταυροειδής ναός με τρούλο και τρίπλευρη εξωτερικά αψίδα. Πρόκειται για περίτεχνο ναό με πλήθος διακοσμητικών στοιχείων σε αυστηρή γραμμή. Η παράδοση θέλει ο ναός να ξεκίνησε να χτίζεται για να στεγάσει τζαμί προεπαναστατικά. Ο προσανατολισμός και το μέγεθος του ναού καθορίστηκαν από το τέμενος του Μπεκίρ Πασά που προϋπήρχε. Με γνώμονα το ναό χαράχτηκε αρχικά η περιβάλλουσα πλατεία και κατόπιν έγινε όλος ο ρυμοτομικός σχεδιασμός της Τρίπολης.

Πηγές
-----

* Ιστοσελίδα traveltripolis, Δήμου Τρίπολης

Παραπομπές
----------

1. 1 2 3 4  «Ἐνοριακοί Ἱεροί Ναοί – Ιερά Μητρόπολις Μαντινείας και Κυνουρίας». *Ιερά Μητρόπολις Μαντινείας και Κυνουρίας*. 8 Οκτωβρίου 2018. Ανακτήθηκε στις 6 Αυγούστου 2020.
2. ↑  «Άνω Δολιανά». *Οδηγός Πελοποννήσου, cultureportal.uop.gr*. Αρχειοθετήθηκε από το πρωτότυπο στις 6 Ιουλίου 2020. Ανακτήθηκε στις 5 Ιουλίου 2020.
Ο **Μπολέσλαφ** ο *ευσεβής*, πολων. Bolesław pobożny (1224/7-14 Απριλίου 1279) από τον Οίκο των Πιαστ ήταν δούκας της Μεγάλης Πολωνίας (1239-47), δούκας τού Κάλις (1247-49), τού Γκνιέζνο (1249-50), τού Γκνιέζνο-Κάλις (1253-57, 73-79), τού Ινόβροτσλαφ (1271-73), της Μεγάλης Πολωνίας και τού Πόζναν (1257-73), κυβερνήτης τού Λανντ (1261), επίτροπος της αρχής στα δουκάτα Μαζοβίας, Πουότσκ και Τσερσκ (1262-64) και στο Μπιντγκόστς (1268-73).

Βιογραφία
---------

Ήταν ο δευτερότοκος γιος τού Βλάντισλαφ Οντόνιτς δούκα της Μεγααλύτερης Πολωνίας και της Χέντβικ/Γιάντβιγκα, που οι πηγές δεν αναφέρουν την καταγωγή της. Από τα ονόματα των τέκνων της οι ιστορικοί εκτιμούν, ότι θα ήταν κόρη τού Μέστβιν Α΄ δούκα της Πομερανίας ή τού Σβιατοπλούκ των Πρεμυσλιδών της Βοημίας.

Μάλλον έλαβε το όνομα τού μεγάλου θείου του Μπολέσλαφ δούκα της Κουγιάβια. Το παρωνύμιό του *ο ευσεβής* αναφέρεται ήδη ενόσω ζούσε, από το *Χρονικό τού Συλλόγου τού Καθεδρικού στο Πόζναν*. Τα πρώτα έτη ο Μπολέσλαφ είδε τον πατέρα του να ερίζει εναντίον τού Βλάντισλαφ Γ΄ (θείου τού Βλάντισλαφ Οντόνιτς) για την κληρονομία. Ο πατέρας του ενδιαφέρθηκε για τη μόρφωση των δύο γιων του και απόδειξη γι' αυτό είναι ότι ο Μπολέσλαφ και ο αδελφός του Πσέμισλ Α΄ μπορούσαν να διαβάσουν και να γράψουν Λατινικά.

Ο Μπολεσλάφ απεβίωσε χωρίς άρρενες απογόνους, έτσι τον διαδέχθηκε ο ανιψιός του Πσέμισλ Β΄, που στέφθηκε βασιλιάς της Πολωνίας το 1295. Όμως σκοτώθηκε όμως το επόμενο έτος· ήταν ο τελευταίος του κλάδου της Μεγάλης Πολωνίας.

Οικογένεια
----------

Νυμφεύτηκε το 1258 τη Γιολέντα (Ελένη) των Αρπάντ, κόρη τού Μπέλα Δ΄ της Ουγγαρίας και της Μαρίας Λασκαρίνας και είχε τέκνα:

* Ελισάβετ 1261/3-1304, παντρεύτηκε τον Ερρίκο Ε΄ των Πιαστ-Σιλεσίας δούκα της Λεγκνίτσα.
* Γιαντβίγκα (1270/5-1339), παντρεύτηκε τον Βλάντισλαφ Α΄ των Πιαστ τον *Βραχύ*, δούκα της Κουγιάβια και βασιλιά της Πολωνίας.
* Άννα 1276/78-πριν το 1300, μοναχή στο Γκνιέζνο.

Παραπομπές
----------

1. ↑  dw.417.
2. ↑  p11462.htm#i114620. Ανακτήθηκε στις 7  Αυγούστου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 295626552
* LCCN: n2013003349
* ISNI: 0000 0004 4589 5282
* GND: 142970816

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Bolesław the Pious  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Μικχαήλο Σεμένκο** (στην ουκρανική γλώσσα: **Миха́йло Васи́льович Семе́нко** - **Mykhaylo Vasyliovich Semenko**) (1892 –1937) ήταν Ουκρανός ποιητής, από τους σημαντικότερους εκπροσώπους της φουτουριστικής ποίησης της Ουκρανίας.

Θεωρείται ηγετική μορφή της λεγόμενης Εκτελεσμένης Αναγέννησης της Ουκρανίας. Πρόκειται για όρο που περιγράφει Ουκρανούς συγγραφείς και καλλιτέχνες με καλλιτεχνικό έργο στις δεκαετίες 1920 και 1930, στη Σοβιετική Σοσιαλιστική Δημοκρατία της Ουκρανίας, που διώχθηκαν και εκτελέστηκαν από το σταλινικό καθεστώς.

Βιογραφικό
----------

Ο Μικχαήλο Σεμένκο γεννήθηκε στις 31 Δεκεμβρίου 1892 και σπούδασε στο Ινστιτούτο Ψυχολογίας και Νευρολογίας της Αγίας Πετρούπολης. Υπήρξε ιδρυτής διαφόρων φουτουριστικών ομάδων και του ουκρανικού πρωτοποριακού καλλιτεχνικού κινήματος, του Πανφουτουρισμού. Ήταν επίσης εκδότης της εφημερίδας Mystetstvo. Δημοσίευσε τη πρώτη ποιητική του συλλογή το 1913 και ακολούθησαν πολλές άλλες τα επόμενα χρόνια. Στα τέλη της δεκαετίας του 1920 ο Σεμένκο εγκατέλειψε το φουτουρισμό και έγινε ποιητής της Επανάστασης των Μπολσεβίκων. Παρά τη μεταστροφή του συνελήφθη, μαζί με αρκετούς άλλους Ουκρανούς διανοούμενους και εκτελέστηκε από την NKVD, στο Στρατόπεδο Σολόβκι, στις 23 Οκτωβρίου 1937, κατά τη διάρκεια της Μεγάλης Εκκαθάρισης. Αποκαταστάθηκε το 1957.

Παραπομπές
----------

1. ↑  Preminger, Alex; Warnke, Frank J.; Hardison Jr. O. B. (2015). Princeton Encyclopedia of Poetry and Poetics. Princeton, NJ: Princeton University Press. σελ. 878.
2. ↑  Xwhos. «Mykhaylo Semenko Whois». *Xwhos* (στα Αγγλικά). Ανακτήθηκε στις 28 Φεβρουαρίου 2022.
3. ↑  peoplepill.com. «About Mykhailo Semenko: Ukrainian writer and poet (born: 1892 - died: 1937) | Biography, Bibliography, Facts, Career, Life». *peoplepill.com* (στα Αγγλικά). Ανακτήθηκε στις 28 Φεβρουαρίου 2022.
4. ↑  «Mikhailo Semenko». *geni\_family\_tree*. Ανακτήθηκε στις 28 Φεβρουαρίου 2022.
5. ↑

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 120784340
* LCCN: n79117396
* ISNI: 0000 0001 1580 8051
* GND: 119101610
* SUDOC: 19717115X
* MusicBrainz: 86261b77-fb76-432b-ab58-0e2922798357
* NKC: js20020925031

 |

 |
Ο **Κενάν Μεσαρέ** (1889-1965) ήταν αυτοδίδακτος ζωγράφος από τα Γιάννενα. Πατέρας του ήταν ο αλβανικής καταγωγής στρατηγός του οθωμανικού στρατού Χασάν Ταχσίν Πασάς, που παρέδωσε τη Θεσσαλονίκη στον ελληνικό στρατό το 1912.

Βιογραφία
---------

Ο Κενάν Μεσαρέ γεννήθηκε στα Γιάννενα το 1889. Φοίτησε στη Ζωσιμαία Σχολή των Ιωαννίνων και στη συνέχεια σπούδασε στην σχολή Γαλατά Σεράι της Κωνσταντινούπολης. Υπήρξε υπασπιστής του πατέρα του τον οποίο ακολούθησε στις διάφορες στρατιωτικές μετακινήσεις του σε ολόκληρη την Οθωμανική Αυτοκρατορία. Ήταν παρών κατά την υπογραφή της παράδοσης της Θεσσαλονίκης το 1912, στο Διοικητήριο. Μιλούσε άπταιστα αλβανικά, τουρκικά, περσικά, αραβικά, γαλλικά και ελληνικά και φέρεται να συνέταξε το πρωτόκολλο παράδοσης της Θεσσαλονίκης στα γαλλικά.

Μετά την απελευθέρωση της Μακεδονίας παρέμεινε στη Θεσσαλονίκη και πήρε την ελληνική υπηκοότητα. Το 1934 παντρεύτηκε και εγκαταστάθηκε στα Γιάννενα όπου γεννήθηκαν τα παιδιά του. Όταν πέθανε, θάφτηκε, σύμφωνα με την επιθυμία του, στο αλβανικό νεκροταφείο της Θεσσαλονίκης.

Το έργο του
-----------

Ο Κενάν Ταχσίν Μεσαρέ αποτύπωσε στα έργα του τοπία της Λίμνης των Ιωαννίνων, ζωγράφισε διάφορα πορτρέτα και υπήρξε ο εικονογράφος της απελευθέρωσης της Θεσσαλονίκης και των Ιωαννίνων το 1912-13 ενώ μετά δούλεψε για τη χαρτογράφηση των νέων συνόρων της Ελλάδας. Συνήθιζε να χαρίζει έργα του και για το λόγο αυτό πολλά βρίσκονται σε ιδιωτικές συλλογές ενώ πολλοί από τους πίνακές του χάθηκαν κατά τη διάρκεια της Κατοχής και του Εμφυλίου. 

Η Νομαρχιακή Αυτοδιοίκηση Ιωαννίνων εξέδωσε ένα λεύκωμα αφιερωμένο στη ζωή και το έργο του.
Ο **Μπερτράν Ρομπέρ** (*Bertrand Robert*) είναι Γάλλος επαγγελματίας ποδοσφαιριστής. Γεννήθηκε στο Σαιν-Μπενουά στο υπερπόντιο διαμέρισμα της Γαλλίας, Ρεουνιόν στις 16 Νοεμβρίου 1983 και από την το 2017 αγωνίζεται στον Α.Π.Σ Πανθρακικό

Είναι αδελφός του Λοράν Ρομπέρ, παλιού παίκτη των Νιούκασλ Γιουνάιτεντ, Μπενφίκα και Α.Ε. Λάρισα και διεθνή με την Εθνική Γαλλίας.

Σταδιοδρομία
------------

Ο Μπερτράν Ρομπέρ ξεκίνησε την καριέρα του από τα παιδικά τμήματα της Μονπελιέ ΣΚ, προβιβάστηκε στην πρώτη ομάδα όπου αγωνίστηκε για 3 χρόνια από το 2001 έως το 2004 στη μεγάλη κατηγορία Λιγκ 1. Από το 2004 έως το 2007 αγωνίστηκε με την Γκινγκάμπ στη δεύτερη κατηγορία της Γαλλίας. Το 2007 αγωνίζεται ξανά στη μεγάλη κατηγορία της Γαλλίας με τη Λοριάν ως τον Δεκέμβριο, οπότε παραχωρείται δανεικός ως το τέλος της σεζόν στην Αζαξιό που αγωνίζεται στη δεύτερη κατηγορία της Γαλλίας. Επιστρέφει στη Λοριάν αλλά τη σεζόν 2008-09 αγωνίζεται ελάχιστα.

Το καλοκαίρι του 2009 αποφασίζει να αγωνιστεί για πρώτη φορά εκτός Γαλλίας και υπογράφει διετές συμβόλαιο συνεργασίας με τον Πανθρακικό. Με την ομάδα της Κομοτηνής γνώρισε τον υποβιβασμό την πρώτη του σεζόν στην ομάδα παρά τις κατά γενική ομολογία εξαιρετικές εμφανίσεις του. Έμεινε στην ομάδα για άλλη μια σεζόν αν και αυτή αγωνιζόταν στη Β΄ εθνική αλλά αν και συνέχισε τις καλές του εμφανίσεις δεν πέτυχε την άνοδο με τον Πανθρακικό. Το καλοκαίρι του 2011 μετά το τέλος του συνεργασίας με τον Πανθρακικό, υπογράψε συμβόλαιο συνεργασίας με τον ΠΑΟΚ, ενώ έκανε την πρώτη του επίσημη εμφάνιση με την ομάδα του ΠΑΟΚ, αγωνιζόμενος ως αλλαγή στον εκτός έδρας προκριματικό αγώνα του ΟΥΕΦΑ Γιουρόπα Λιγκ με τη νορβηγική Βαλερέγκα.

Μετά το τέλος του συμβολαίου του με τον ΠΑΟΚ μετακόμισε στην Κύπρο και υπέγραψε συμβόλαιο με τον Απόλλων Λεμεσού. Το 2015 αγωνίστηκε με τα χρώματα της ΑΕΛ Λεμεσού. 

Το 2016 επέστρεψε στον Πανθρακικό και το 2017 συνέχισε στην ίδια κατηγορία με τη φανέλα του Α.Ο. Τρίκαλα, ενώ το ίδιο έτος μεταγράφηκε στον Α.Ο. Καβάλα.

Παραπομπές
----------

1. ↑  Υπέγραψε στον Πανθρακικό ο Ρομπέρ Αρχειοθετήθηκε 2012-02-13 στο Wayback Machine. Καθημερινή
2. ↑  Υπέγραψε στον ΠΑΟΚ ο Ρομπέρ sport24.gr
3. ↑  Στην Γ’ Εθνική ο Μπερτράν Ρομπέρ που είδε το παιχνίδι της Καβάλας με τη Δόξα Ν. Σιδηροχωρίου Αρχειοθετήθηκε 2017-08-23 στο Wayback Machine. thrakisports.gr

Εξωτερικοί σύνδεσμοι
--------------------

* Τα στατιστικά του Μπερτράν Ρομπέρ στη Γαλλία
Ο Κενμπέρχτ του Ουέσσεξ (*Cenberht*, ... - 661) ήταν ένας από τους βασιλείς των Δυτικών Σαξόνων από τον Οίκο του Ουέσσεξ. Ήταν γιος του Κέντα του Ουέσσεξ και εγγονός του Κάθγουιν του Ουέσσεξ. Πιστεύεται ότι είναι το ίδιο πρόσωπο που περιγράφεται ως Κάθγουιν στο γενεαλογικό δέντρο των Δυτικών Σαξόνων. Σε πρόσφατα γενεαλογικά δέντρα περιγράφεται σαν τρίτος ξάδελφος του Κενβάλ του Ουέσσεξ, οι μετέπειτα βασιλείς Κεντβάλλα του Ουέσσεξ και Μουλ του Κεντ αναφέρονται σαν γιοι του Κενμπέρχτ.
Το Αγγλοσαξωνικό χρονικό για το έτος 661 αναφέρει ότι τόσο ο Κάθρεντ γιος του Κουίκχελμ του Ουέσσεξ όσο και ο Κενμπέρχτ πέθαναν την συγκεκριμένη χρονιά. Η συγκεκριμένη αναφορά είναι η μοναδική που έχουμε για τον Κενμπέρχτ ενώ ιστορικοί έχουν αναφέρει ότι την εποχή του ξαδέλφου του Κενβάλ είχε αναλάβει μια μορφή υποβασιλείας σε ένα τμήμα του βασιλείου των Δυτικών Σαξόνων.

Παραπομπές
----------

1. ↑  Darryl Roger Lundy: (Αγγλικά) *The Peerage*. p10269.htm#i102683. Ανακτήθηκε στις 9  Οκτωβρίου 2017.
2. ↑  Kirby, p. 223, fig. 3; Yorke, p. 134, table 16.
3. ↑  Kirby, p.49; Yorke, p. 145. Yorke notes that, in the case of Cenberht's contemporary Cuthred, it is very likely that he ruled some part of Berkshire, but no such information is available for Cenberht.

Πηγές
-----

* Kirby, D.P. The Earliest English Kings. London: Unwin Hyman, 1991.
* Yorke, Barbara, Kings and Kingdoms in Early Anglo-Saxon England. London: Seaby, 1990.

Εξωτερικοί σύνδεσμοι
--------------------

* Κένμπερχτ[*νεκρός σύνδεσμος*]


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Cenberht  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Κενσόριος**, λατιν.: *Censorius*, (απεβ. το 448) ήταν κόμης (*comes*) της Δυτικής Ρωμαϊκής Αυτοκρατορίας από το 432 μέχρι το τέλος του. Αναφέρεται στο *Χρονικό* του Υδατίου κατά τα έτη 432 και 440.

Βιογραφία
---------

Το 432, 437 και 440 στάλθηκε στην Hispania (Ρωμαϊκή Ιβηρική) ως πρεσβευτής στους Σουηβούς. Στη δεύτερη εκστρατεία του τον συνόδευε ο *απεσταλμένος* (legatus) Φρετίμουνδ. Ενώ επέστρεφε από την τρίτη του εκστρατεία, αιχμαλωτίστηκε από τον Ρεχίλα, τον βασιλιά των Σουηβών, κοντά στη Μέρτολα (*Μύρτιλις*). Πέρασε τα επόμενα οκτώ χρόνια σε αιχμαλωσία, πριν εκτελεστεί από τον Aϊούλφ στη Σεβίλλη (*Hispalis*). Η εκτέλεσή του μπορεί να έχει κάποια σχέση με την επακόλουθη πολεμική στάση τού διαδόχου τού Ρεχίλα, Ρεχίαρ, απέναντι στους Ρωμαίους.

Πηγές
-----

* Thompson, EA "The Conversion of the Spanish Suevi to Catholicism." *Βησιγοτθική Ισπανία: Νέες προσεγγίσεις*. εκδ. Έντουαρντ Τζέιμς. Οξφόρδη: Oxford University Press, 1980.(ISBN 0-19-822543-1).
Ο **Κετρίπορις** ήταν βασιλιάς των Οδρυσών της Θράκης από το 357 μέχρι το 352 π.Χ..

Βίος
----

Ήταν γιος του Βαρισάδη και μετά τον θάνατο του βασίλεψε σαν μεγαλύτερος από τους αδελφούς του και επίτροπος τους. Το βασίλειο του επεκτεινόταν από τον Νέστο έως τον Στρυμόνα, στην υπόλοιπη Θράκη βασίλευαν οι Τήρης Γ΄ (ή Σκοστόδοκος) και ο Κερσοβλέπτης. Αμέσως με την άνοδο του στον θρόνο αναγκάστηκε να αντιμετωπίσει τον θείο του Κερσοβλέπτη που εισέβαλε στο βασίλειο του. Σε επιγραφή που βρέθηκε στην Ακρόπολη αναφέρεται ότι επί Ελσίνου άρχοντος, το 356 π.Χ. σύναψε συμμαχία με τους Αθηναίους μαζί με τους Παίονες και τους Ιλλυριούς εναντίον του Φίλιππου. Παρ' όλα αυτά ο Φίλιππος εισέβαλε και κατέλαβε το βασίλειό του το 356 π.Χ..

Έκοψε χάλκινα νομίσματα με τη μορφή του Διόνυσου πωγωνιοφόρου στην μία όψη και στην άλλη κάνθαρο με την επιγραφή *ΚΕΤΡΙΠΟΡΙΟΣ*.

Πηγές
-----

* Κωνσταντίνος Κουρτίδης: *Ιστορία της Θράκης από των αρχαιοτάτων χρόνων μέχρι του 54 μ.Χ.*, Τυπογραφείο Αλευρόπουλου, Εν Αθήναις 1932, σελ. 58
Η χημική δομή των κετονοσωμάτων. Από πάνω προς τα κάτω: ακετόνη, ακετοξικό και β-υδροξυβουτυρικό οξύ
Τα **κετονοσώματα** είναι προϊόντα του μεταβολισμού των λιπαρών οξέων, όταν αυτά διασπώνται στο ήπαρ για να δώσουν ενέργεια σε περιπτώσεις έλλειψης υδατανθράκων. Αυτά είναι το ακετοξικό, το β-υδροξυβουτυρικό και η ακετόνη. Το ακετυοξικό και το β-υδροξυβουτυρικό χρησιμοποιούνται κατά προτίμηση ως καύσιμα από την καρδιά και τον νεφρικό φλοιό, ενώ σε περιπτώσεις ανάγκης, ο εγκέφαλος μπορεί να χρησιμοποιήσει για πηγή ενέργειας τα κετονοσώματα.

Παραγωγή
--------

Τα κετονοσώματα παράγονται από το ακέτυλο-CoA στα μιτοχόνδρια των κυττάρων του ήπατος όταν υπάρχει έλλειψη υδατανθράκων και η παραγωγή ενέργειας γίνεται από τα λιπαρά οξέα. Σε περιπτώσεις έλλειψης υδατανθράκων, το οξαλοξικό οξύ είναι μειωμένο, καθώς χρησιμοποιείται για την παραγωγή γλυκόζης, και δεν επαρκεί για την είσοδο των ακέτυλο-CoA στο κύκλο του κιτρικού οξέος. Σε αυτή την περίπτωση το ακέτυλο-CoA εκτρέπεται σε άλλη μεταβολική οδό και τελικά οδηγεί στο σχηματισμό των κετονοσωμάτων.

Στο πρώτο βήμα στο σχηματισμό των κετονοσωμάτων, δύο μόρια ακέτυλο-CoA συμπυκνώνονται και σχηματίζουν το ακετοακέτυλο-CoA από το ένζυμο θειολάση. Στη συνέχεια, αντιδρά με ένα ακόμη ακέτυλο-Coa και νερό και σχηματίζεται 3-υδροξυ-3-μεθυλογλουταρυλο-CoA, το οποίο στη συνέχεια διασπάται σε ακετυλο-CoA και ακετοξικό. Στην συνέχεια, το ακετοξικό ανάγεται σε β-υδροξυβουτυρικό στη μήτρα του μιτοχονδρίου με τη χρήση ενός NADH. Ο λόγος NADH/NAD+ καθορίζει αν θα γίνει ή όχι η αντίδραση. Επίσης, το ακετοξικό οξύ λόγω της χημικής δομής του, υφίσταται μια αργή αποκαρβοξυλίωση προς σχηματισμό ακετόνης. Η ακετόνη στη συνέχεια αποβάλλεται μέσω των ούρων ή της αναπνοής και αυτή η απώλεια είναι που οδηγεί στη μείωση του βάρους στις κετογενικές δίαιτες.

Χρήση ως πηγή ενέργειας
-----------------------

Αν και αποτελούν παραπροϊόντα του μεταβολισμού, κάποιοι ιστοί μπορούν να χρησιμοποιήσουν το ακετοξικό και το β-υδροξυβουτυρικό ως πηγή ενέργειας. Το β-υδροξυβουτυρικό μετατρέπεται ξανά σε ακετοξικό, το οποίο ενεργοποιείται με την προσθήκη του συνενζύμου α από ένα ηλέκτρυλο-CoA από μια ειδική μεταφοράση, η οποία όμως δεν υπάρχει στο ήπαρ. Στη συνέχεια το ακετοξικό διασπάται σε μόρια ακέτυλο-CoA με θειόλυση, τα οποία μπορούν να παράγουν ενέργεια μέσω του κύκλου του κιτρικού οξέως. Η υψηλή συγκέντρωση ακετοξικού στο αίμα μειώνει το ρυθμό λιπόλυσης στο λιπώδη ιστό. Ιστοί που χρησιμοποιούν κετονοσώματα για την παραγωγή ενέργειας είναι η καρδιά και ο φλοιός του νεφρού. Αυτοί οι ίστοι προτιμούν τα κετονοσώματα έναντι της γλυκόζης. Κετονοσωμάτα χρησιμοποιεί και ο εγκέφαλος για πηγή ενέργειας σε περιπτώσεις ασιτίας ή διαβήτη.

* Stryer Lubert, Berg Jeremy, John Tymoczki (2011). *Βιοχημεία*. Πανεπιστημιακές Εκδόσεις Κρήτης. σελίδες 692–4. ISBN 978-960-524-190-2. CS1 maint: Πολλαπλές ονομασίες: authors list (link)
Για άλλες χρήσεις, δείτε: Κινέτα.
Η **Κινέτα** είναι μικρός παραθεριστικός οικισμός που βρίσκεται νότια της Ερμιόνης κοντά στην παραλία Πετροθάλασσα. Αναγνωρίστηκε το 1940 και καταργήθηκε το 2001, οπότε και συμπεριλήφθηκε στον νέο οικισμό των Αγίων Αναργύρων. Σύμφωνα με την απογραφή του 1991 η οποία είναι η τελευταία απογραφή στην οποία αναφέρεται είχε πληθυσμό 56 κατοίκους. 

Πορεία του πληθυσμού:

|  |  |  |  |  |  |  |
| --- | --- | --- | --- | --- | --- | --- |
| **Έτος** | 1940 | 1951 | 1961 | 1971 | 1981 | 1991 |
| **Πληθ.** | 100 | 122 | 193 | 78 | 140 | 56 |

Παραπομπές
----------

1. ↑  Διοικητικές μεταβολές ΟΤΑ, Δήμος Ερμιόνης[*νεκρός σύνδεσμος*]
2. ↑  Επίτομο γεωγραφικό Λεξικό, Σταματελάτου, Εκδ. Ερμής ISBN 960-320-133-2
**Προεδρικές εκλογές** διεξήχθησαν στην Κολομβία στις 27 Μαΐου 2018.  Δεδομένου ότι κανένας υποψήφιος δεν έλαβε την πλειοψηφία των ψήφων, πραγματοποιήθηκε στις 17 Ιουνίου ένας δεύτερος γύρος.  Ο κάτοχος της προεδρίας Χουάν Μανουέλ Σάντος δεν μπορούσε να είναι υποψήφιος ξανά, έχοντας ήδη υπηρετήσει δύο θητείες. Ο πρόεδρος Iβάν Ντούκε υπηρετεί τετραετή θητεία από τις 7 Αυγούστου 2018 έως τις 7 Αυγούστου 2022.

Εκλογικό σύστημα
----------------

Ο πρόεδρος της Κολομβίας εκλέγεται χρησιμοποιώντας το σύστημα δύο γύρων. Σε περίπτωση που κανένας υποψήφιος δεν έχει συγκεντρώσει τις πιο πολλές ψήφους στον πρώτο γύρο, διεξάγεται δεύτερος γύρος μεταξύ των δύο πρώτων υποψηφίων.

Νομοθεσία
---------

Σύμφωνα με το κολομβιανό σύνταγμα , οι πολίτες ηλικίας άνω των δεκαοκτώ ετών που δεν ανήκουν στις ένοπλες δυνάμεις, οι οποίοι δεν βρίσκονται σε διαδικασία απαγόρευσης και δεν έχουν καταδικαστεί, μπορούν να ψηφίσουν. Οι άνθρωποι που βρίσκονται σε κέντρα κράτησης, όπως φυλακές και αναμορφωτήρια, μπορούν να ψηφίσουν από τα ιδρύματα που ορίζονται από το Εθνικό Αρχείο Καταγραφών. Η εγγραφή στο μητρώου δεν είναι αυτόματη και ο πολίτης πρέπει να μεταβεί στο περιφερειακό γραφείο του Μητρώου για να αναγράψει την προσωπική του ταυτότητα σε εκλογικό τμήμα.

Αποτελέσματα
------------

| Υποψήφιος | Κόμμα/συνασπισμός | Πρώτος γύρος | Δεύτερος γύρος |
| --- | --- | --- | --- |
| Ψήφοι | % | Ψήφοι | % |
|  | Ιβάν Ντούκε Μάρκες | Μεγάλη Συμμαχία για την Κολομβία | 7.569.693 | 39,14 | 10.373.080 | 53,98 |
|  | Γκουστάβο Πέτρο | Λίστα Αξιοπρέπειας | 4.851.254 | 25,09 | 8.034.189 | 41,81 |
|  | Σέρχιο Φαχάρδο | Συνασπισμός Κολομβία | 4.589.696 | 23,73 |  |
|  | Χερμάν Βάργας Γιέρας | Μεχόρ Βάργας Γιέρας | 1.407.840 | 7,28 |
|  | Ουμπέρτο δε λα Κάγιε | PLC–ASI | 399.180 | 2,06 |
|  | Χόρχε Αντόνιο Τρουχίλο | Είμαστε Όλοι Κολομβία | 75.614 | 0,39 |
|  | *Promotores Voto En Blanco* | Κόμμα Εθνικής Αναφώνησης "PRE" | 60.312 | 0,31 |
|  | Βιβιάνε Μοράλες Όιος | Somos Región Colombia | 41.458 | 0,21 |
| Λευκά ψηφοδέλτια | 341.087 | 1,76 | 808.104 | 4,21 |
| Άκυρα ψηφοδέλτια | 300.080 | – | 295.499 | – |
| **Σύνολο** | **19.336.134** | **100** | **19.510.684** | **100** |
| Εγγεγραμμένοι ψηφοφόροι/συμμετοχή | 36.227.267 | 53,37 | 36.783.940 | 53,04 |
| Πηγή: El Tiempo Αρχειοθετήθηκε 2018-07-23 στο Wayback Machine. Government |

Παραπομπές
----------

1. ↑  Ψήφισμα αριθ. 5552 Αρχειοθετήθηκε 2017-06-06 στο Wayback Machine. Εθνικό Αρχείο Πληθυσμού (Κολομβία)
2. 1 2   Εισηγητής: Οι εκλογές του 2018 στην Κολομβία AS / COA, 28 Ιουνίου 2017
3. ↑  Colombia. «¿Cómo funciona el proceso de inscripción de cédulas?». Colombia. .
Η **Μυκηναϊκή γυναικεία μορφή** που φιλοξενείται στο Εθνικό Αρχαιολογικό Μουσείο είναι αρχαιολογικό εύρημα από τις Μυκήνες.

Ιστορικό του ευρήματος
----------------------

Ανακαλύφθηκε κοντά στην νότια πλευρά του ναού των Μυκηνών στην νοτιοδυτική άκρη της αυλής του παλατιού στις αρχαιολογικές ανασκαφές υπό την διεύθυνση του Χρήστου Τσούντα μεταξύ 1886 - 1897.

Περιγραφή
---------

Είναι θραύσμα ανάγλυφου από μαλακό πωρόλιθο. Είναι σπασμένο σε τρεις γωνίες και φέρει σημαντικές φθορές. Εικονίζει μια ιστάμενη γυναίκα από τη μέση και πάνω σε προφίλ δύο τρίτων, ενώ το πρόσωπο είναι στραμμένο προς τον θεατή. Είναι ντυμένη με χιτώνα, πιθανώς χωρίς μανίκια, και επάνω από τον χιτώνα φοράει πέπλο. Το δεξί χέρι είναι λυγισμένο στον αγκώνα και ακουμπισμένο στον θώρακα. Το πρόσωπο είναι σχήματος μακρόστενου, τετράγωνου και καταλήγει σε μυτερό πηγούνι. Το χαμηλό κούτελο είναι σχεδόν σκεπασμένο από διπλή σειρά στρογγυλών μπούκλων που μοιάζουν με στέφανο. Τα μαλλιά πέφτουν δεξιά και αριστερά μέχρι το στήθος. Η παχιά κόμμωση μοιάζει με αυτή του κούρου της Τενέας. Το δεξί μέρος είναι σκεπασμένο από τον πέπλο.

Ερμηνεία
--------

Ίσως να αποτελούσε τμήμα αετώματος μαζί με άλλα παρόμοια θραύσματα, από τα οποία όμως διαφέρει ως προς το υλικό, το ύψος του αναγλύφου και τις αναλογίες. Καλλιτεχνικά μοναδική είναι η κόμη που στεφανώνει το κούτελο.

Χρονολόγηση
-----------

Χρονολογείται στα 630-620 π.Χ. και ίσως να είναι έργο κορινθιακού εργαστηρίου.

Δείτε επίσης
------------

* Κόρη της Ωζέρ (Μουσείο Λούβρου)

Πηγές
-----

* Νικόλαος Καλτσάς (2007). *Εθνικό Αρχαιολογικό Μουσείο*. Αθήνα: ΟΛΚΟΣ, ISBN 978-960-89339-1-0. σελίδες 190-191. Αρχειοθετήθηκε από το πρωτότυπο στις 19 Δεκεμβρίου 2010. Ανακτήθηκε στις 21 Νοεμβρίου 2011.
* Κωνσταντίνος Κουρουνιώτης (1872 - 1945) (1901). Kaiserlich Deutsches Archäologisches Institut, επιμ. *Jahrbuch des Kaiserlich Deutschen Archäologischen Instituts*. Berlin: Georg Reimer. σελίδες 18-22 και εικόνα. Ανακτήθηκε στις 10 Απριλίου 2012.

|  |  |
| --- | --- |
| εικονίδιο Αρχαιολογία | Πύλη Αρχαιολογία |
Καλλιγραφική ποίηση για το Κινέζικο Νέο Έτος κολλημένο στις πλευρές των πορτών, Παλαιά Πόλη, Λιτσιάνγκ, Γιουνάν, Κίνα
Διακόσμηση για το Κινέζικο Νέο Έτος στην Chinatown του Λονδίνου
Κινέζικη Πρωτοχρονιά στο Μάντσεστερ, Ηνωμένο Βασίλειο
Το **Κινέζικο Νέο Έτος** (Παραδοσιακή Κινέζικη γλώσσα: 元旦 (αρχαία χρήση, συνήθως σημαίνει τώρα Γρηγοριανό νέο έτος), 春節, ή 農曆新年; Απλοποιημένη Κινέζικη γλώσσα: 元旦 (αρχαία χρήση, συνήθως σημαίνει τώρα Γρηγοριανό νέο έτος), 春节, ή 农历新年, επίσης γνωστό σαν **Σεληνιακό Νέο Έτος** ή το **Ανοιξιάτικο Φεστιβάλ** είναι η πιο σημαντική από τις παραδοσιακές κινεζικές αργίες. Αποτελείται από μια περίοδο εορτασμών που αρχίζουν την κινέζικη πρωτοχρονιά, την πρώτη ημέρα του κινέζικου ημερολογίου. Αυτή είναι η ημέρα της δεύτερης νέας σελήνης μετά το χειμερινό ηλιοστάσιο. Το Κινέζικο Νέο Έτος τελειώνει με το Φεστιβάλ των Φαναριών, την δέκατη πέμπτη ημέρα του φεστιβάλ.

Παρακάτω δίνονται οι ημερομηνίες του νέου έτους (σε σχέση με το γρηγοριανό ημερολόγιο) για τα έτη 1996 ως 2019. Κάθε έτος σχετίζεται με ένα από τα παραδοσιακά κινέζικα ζώδια. Αυτό το ανά 12 έτη κυκλικό ζωδιακό σύστημα επινοήθηκε με βάση παρατηρήσεις της τροχιάς του πλανήτη Δία.

| Ζώδιο | ημερομηνίες νέου έτους |
| --- | --- |
| 鼠 Αρουραίος | Φεβρουάριος 19, 1996 | Φεβρουάριος 7, 2008 |
| 牛 Βουβάλι | Φεβρουάριος 7, 1997 | Ιανουάριος 26, 2009 |
| 虎 Τίγρη | Ιανουάριος 28, 1998 | Φεβρουάριος 14, 2010 |
| 兔 Κουνέλι | Φεβρουάριος 16, 1999 | Φεβρουάριος 3, 2011 |
| 龍 Δράκος | Φεβρουάριος 5, 2000 | Ιανουάριος 23, 2012 |
| 蛇 Φίδι | Ιανουάριος 24, 2001 | Φεβρουάριος 10, 2013 |
| 馬 Άλογο | Φεβρουάριος 12, 2002 | Ιανουάριος 31, 2014 |
| 羊 Τράγος | Φεβρουάριος 1, 2003 | Φεβρουάριος 19, 2015 |
| 猴 Πίθηκος | Ιανουάριος 22, 2004 | Φεβρουάριος 8, 2016 |
| 雞 Κόκορας | Φεβρουάριος 9, 2005 | Ιανουάριος 28, 2017 |
| 狗 Σκύλος | Ιανουάριος 29, 2006 | Φεβρουάριος 16, 2018 |
| 豬 Γουρούνι | Φεβρουάριος 18, 2007 | Φεβρουάριος 5, 2019 |
Οι **Μυλιοβατίδες**, ή *Μυλιοβατίδαι*, (Myliobatidae), αποτελούν οικογένεια ψαριών των οποίων τα κυριότερα αντιπροσωπευτικά γένη είναι ο αετόβατος, (aetobatus), η μυλιοβάτις, (myliobatis), και ο ρινόπτερος, (rhinoptera).

Όλα τα γένη αυτής της οικογένειας ονομάζονται κοινώς "**αετοί της θάλασσας**", λόγω των πεπλατυσμένων και μακρών πλευρικών τους στηθικών πτερυγίων που χρησιμοποιούν σαν φτερούγες. Τα δύο τελευταία γένη απαντώνται και στη Μεσόγειο.

Γενικά τα ψάρια αυτά είναι βυθόψαρα. Έχουν ρύγχος πλατύ σαν φτυάρι με το οποίο ανασκαλεύουν τον βυθό για την ανακάλυψη της τροφής τους. Τρέφονται κυρίως με αχιβάδες, στρείδια και άλλα όστρακα τα οποία και συνθλίβουν με τα δυνατά δόντια τους. Επίσης φέρουν χαρακτηριστική ουρά σχήματος μαστιγίου με επικίνδυνο ιοβόλο κεντρί κοντά στη βάση της.

Ταξινόμηση
----------

Οι Μυλιοβατίδες ανήκουν στην υπόταξη των Βατιδοοειδών

Δείτε επίσης
------------

* Αετός (ψάρι)
Συντεταγμένες: 37°58′11″N 23°43′32″E﻿ / ﻿37.96972°N 23.72556°E﻿ / 37.96972; 23.72556

Ως **Μυκηναϊκή Κρήνη** είναι γνωστή πηγή επί της βόρειας πλαγιάς του λόφου της Ακροπόλεως των Αθηνών, καθώς και σχετιζόμενο με αυτήν πηγάδι. Η κατασκευή του συγκεκριμένου πηγαδιού χρονολογείται μεταξύ της μυκηναϊκής περιόδου και του 12ου αιώνα π.Χ. Αποτελούσε εκ των σημαντικότερων πηγών της Μυκηναϊκής Αθήνας, ενώ η παρουσία της επέτρεψε τη χρήση της Ακροπόλεως ως οχυρού λόφου.

Η συγκεκριμένη πηγή εντοπίστηκε εντός φυσικής σχισμής επί του βράχου της Ακροπόλεως, σε βάθος, περίπου, 40 μέτρων. Κρυφή κλίμακα οδηγούσε από την κορυφή της Ακροπόλεως προς την πηγή, με την είσοδό της να βρίσκεται βορειοδυτικά του Αρρηφορίου. Ως κατασκευή ήταν εν μέρει ξύλινη και εν μέρει λίθινη. Στο κάτω τμήμα της κλίμακας υπήρχε όρυγμα ή σήραγγα βάθους οκτώ μέτρων και πλάτους δύο μέτρων στο άνω τμήμα του και τεσσάρων μέτρων στο κάτω τμήμα του. Η κλίμακα και η σήραγγα θεωρείται πιθανό, επίσης, να χρησιμοποιούνταν κατά τη διάρκεια των εορτασμών των Αρρηφορίων, όπου νεαρά κορίτσια, γνωστά ως Αρρηφόροι, μετέβαιναν από τον λόφο προς την κρήνη, καθώς, ενδεχομένως, και προς το Ιερό της Αφροδίτης και του Έρωτα.

Εντός της συγκεκριμένης φυσικής σχισμής έχουν ανευρεθεί κεραμικά αρχαιολογικά ευρήματα, η χρονολόγηση των οποίων συνέβαλε στον προσδιορισμό της ημερομηνίας κατασκευής της κρήνης.

Παραπομπές
----------

1. 1 2 3  «Μυκηναϊκή Κρήνη». *odysseus.culture.gr*. Υπουργείο Πολιτισμού και Αθλητισμού. Αρχειοθετήθηκε από το πρωτότυπο στις 25 Απριλίου 2016. Ανακτήθηκε στις 4 Απριλίου 2016.

|  |  |
| --- | --- |
| 

|  |
| --- |
| * Πύλη:Αρχαιολογία
* Πύλη:Ιστορία
* Πύλη:Ελλάδα
 |

 |
Μυλωνάς M1872
Το **τυφέκιο Μυλωνά**, γνωστό επίσης στην αγγλόφωνη βιβλιογραφία ως **Greek Mylonas M1872** ήταν όπλο του ελληνικού στρατού επινόησης του Ευστάθιου Μυλωνά, αρχιτεχνίτη του Οπλοστασίου, όταν εργαζόταν στις τεχνικές εγκαταστάσεις στην Εφορεία Υλικού Πολέμου, ΕΥΠ στην Αθήνα, εκ του οποίου και έλαβε το όνομα. Το τυφέκιο αυτό έλαβε το αριθμό υποδείγματος 1872 από το έτος της πρώτης κατασκευής του.

Το 1874 το Υπουργείο των Στρατιωτικών μετά από πολλές επιτυχείς δοκιμές ενέκρινε την προμήθειά του από τον ελληνικό στρατό, αλλά καθώς δεν υπήρχαν εγκαταστάσεις ικανές για τη μαζική του παραγωγή η κατασκευή του ξεκίνησε στο εργοστάσιο Emile et Leon Nagant της Λιέγης, στο Βέλγιο. 

Το "τυφέκιο Μυλωνά" ήταν ένα οπισθογεμές τυφέκιο με μεταλλικό κάλυκα κατά το σύστημα Κομπλαίν βελγικού υποδείγματος 1871 με το οποίο είχε οπλιστεί τότε η Βελγική Εθνοφρουρά. Υπήρχε σε τρεις εκδόσεις σύμφωνα με την αντίστοιχη γαλλική κατασκευαστική συνήθεια: βραχύκαννο του πυροβολικού, αραβίδα του ιππικού και τυφέκιο του πεζικού. Οι διαστάσεις τους ήσαν οι αντίστοιχες των όπλων γαλλικού υποδείγματος 1866 (Σασεπώ). Ο μηχανισμός διάνοιξης του εμφράγματος του ουραίου της κάννης ενεργοποιούνταν με τη βοήθεια μοχλού που απέληγε σε σχετικά μεγάλη σφαιροειδή λαβή. Η τροφοδοσία γινόταν με εισαγωγή ενός ολομεταλλικού κεντρόφλεκτου φυσιγγίου όπως του γαλλικού τυφεκίου υποδείγματος 1874 Γκρα το οποίο υιοθετήθηκε ως επίσημο υπόδειγμα του ελληνικού στρατού το 1877. 

Το τυφέκιο Μυλωνά είναι βέβαιο ότι χρησιμοποιήθηκε από ορισμένες μονάδες κατά την εισβολή του στρατού στη Θεσσαλία τον Ιανουάριο του 1878 και στις μετέπειτα κινητοποιήσεις, όχι όμως και στον Ελληνοτουρκικό πόλεμο του 1897, όπου δεν γίνεται αναφορά για τη χρήση τέτοιων όπλων.

Πηγές
-----

* Χρήστος Σαζανίδης, *Τα όπλα των Ελλήνων*, Μαίανδρος, Θεσσαλονίκη, 1995.
* *Νεώτερον εγκυκλοπαιδικόν λεξικόν Ηλίου* τ. 14ος, σ. 135.
* *Μαθήματα πυροβολικής διδαχθέντα εν τω στρατιωτικώ σχολείω των Ευελπίδων*, υπό Νικολάου Κ. Ζορμπά ταγματάρχου του πυροβολικού, μέρος Γ΄, φορητά όπλα, σ. 187, εν Αθήναις εκ του τυπογραφείου της Ενώσεως, 1884.

Εξωτερικοί σύνδεσμοι
--------------------

* Military Rifles - Mylonas εικόνα και εκτενής περιγραφή στην αγγλική. Αρχειοθετήθηκε 2008-02-13 στο Wayback Machine.
Ο **Κινέας** ήταν αρχαίος Θεσσαλός ρήτορας, φιλόσοφος και πολιτικός, σύμβουλος του Βασιλέως Πύρρου της Ηπείρου, στην αυλή του οποίου διήλθε το μεγαλύτερο μέρος της ζωής του.

Ο Πλούταρχος στη ζωή του Πύρρου, αναφέρει, ότι αφου ο Κινέας παρά τις προσπάθειές του ν΄ αποτρέψει τον Πύρρο από την εκστρατεία του στην αρχαία Ιταλία, κατά των Ρωμαίων, τον ακολούθησε ως πολιτικός του σύμβουλος και πρέσβης στις διάφορες διπλωματικές αποστολές. Μετά την πρώτη νίκη του Πύρρου, ο Κινέας προσπάθησε να πείσει τον Βασιλέα του να προτείνει ειρήνη με τους Ρωμαίους, αλλά οι ενέργειες και των δύο αντιπροσωπειών που ηγούνταν ο Κινέας απέβησαν άκαρπες με την Ρώμη να αρνείται τους όρους του Πύρρου.

Δεν υπάρχουν ωστόσο ακριβείς πληροφορίες σχετικά με το τέλος του Κινέα, φαίνεται όμως πως πέθανε κατά την διάρκεια της εκστρατείας κατά της Σικελίας. Ο Κινέας διακρινόταν για την ρητορική δεινότητά του αλλά και την επαγωγικότητα τόσο του λόγου του όσο και κατά το συγγραφικό του έργο. Ήταν τόση η ευγλωττία του που ο ίδιος ο Πύρρος επαναλάμβανε για τον Κινέα πως είχε κατακτήσει περισσότερες πόλεις δια του λόγου του παρά ο ίδιος με τους πολέμους του. Αλλά και στο συγγραφικό έργο του "Θεσσαλικά" και στην επιτομή "Τακτικές του Αινείου" αποδείχθηκε ακριβής.  
 
Χαρακτηριστική είναι και η ιστορική στιχομυθία που έχει διασωθεί μεταξύ του Πύρρου και του Κινέα.  

Ο Κινέας ρώτησε κάποια στιγμή τον Πύρρο: ΄

-  *«τι σκέπτεσαι να κάνεις μετά την εκστρατεία που ανέλαβες αν αποδειχθεί επιτυχής»*;
-  *«Άλλη»*, του απήντησε ο Πύρρος.
-  *«Και μετά από την άλλη»*; συνέχισε ο Κινέας,
-  *«Και άλλη, κι άλλη, και αφού καταλάβουμε όλη τη Χώρα, θ΄ αναπαυθούμε, Κινέα, φιλοσοφούντες»*.
-  *«Και γιατί τάχα να μη κάνουμε αυτό από τώρα»;*, παρατήρησε ο φιλόσοφος!

Πηγές
-----

* Νεώτερον Εγκυκλοπαιδικόν Λεξικόν Ηλίου" τομ.10ος, σελ.749.

Δείτε επίσης
------------

* Πύρρος όπου και το πλήρες κείμενο της στιχομυθίας με τον βασιλιά κατά τον Πλούταρχο.

Παραπομπές
----------

1. ↑  (πολλαπλές γλώσσες) *Virtual International Authority File*. OCLC. Dublin. 20068906. Ανακτήθηκε στις 25  Μαΐου 2018.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 20068906
* ISNI: 0000 0000 0482 0592
* GND: 102384924
* SUDOC: 192790684

 |

 |
Στη Λογιστική με τον όρο **μεταφορά** χαρακτηρίζεται γενικά η καταχώρηση εγγράφων από το τηρούμενο λογιστικό ημερολόγιο στα λογιστικά καθολικά βιβλία καθώς επίσης και η καταχώρηση αθροίσματος ή αθροισμάτων ποσών - κονδυλίων μιας σελίδας στην επόμενη.

Εκ της εφαρμογής αυτής με τον ίδιο όρο χαρακτηρίζεται κάθε καταχώρηση που γίνεται από λογαριασμό σε λογαριασμό, από βιβλίο σε βιβλίο, ή και από σελίδα σε σελίδα, όπως π.χ. σε τραπεζικό βιβλιάριο καταθέσεων. Προς τούτο χρησιμοποιούνται και οι ακόλουθες δύο ενδείξεις:

1. ***εις μεταφοράν***, ή ***σε μεταφορά*** που φέρεται στο τέλος της σελίδας από την οποία θα γίνει η αντιγραφή και
2. ***εκ μεταφοράς***, που τίθεται πάντα στην αρχή της νέας σελίδας που γίνεται η καταχώρηση.

Έτσι με τον τρόπο αυτό της μεταφοράς κάθε σελίδα παρουσιάζει την συγκεντρωτική εικόνα των προηγουμένων.  

Σημειώνεται ότι η μεταφορά που γίνεται από λογιστικό βιβλίο σε έτερο όπως αυτή που αναφέρεται στην αρχή έχει σκοπό την ταξινόμηση σε επιμέρους λογαριασμούς του Καθολικού βιβλίου ή οποία χαρακτηρίζεται και ως **καταχώρηση**.  
 
Όταν όμως η μεταφορά αφορά ποσά ή κονδύλια από ένα λογαριασμό σε άλλον για οποιαδήποτε αιτία τότε η ένδειξη πρέπει ν΄ αναφέρει και τον από και προς λογαριασμό ποσού ή κονδυλίου. Τούτο γίνεται με εγγραφή είτε στη χρέωση του προς μεταφορά λογαριασμού στη χρέωση του κονδυλίου που γίνεται η μεταφορά, αν πρόκειται για χρεωστικό λογαριασμό, είτε στη πίστωση του προς μεταφορά λογαριασμού στη πίστωση του κονδυλίου που γίνεται η μεταφορά, αν πρόκειται για πιστωτικό λογαριασμό. Ειδικότερα η πράξη αυτής της μεταφοράς λέγεται και **αντιλογισμός** που συνήθως πρέπει να συμπληρώνεται και με ημερομηνία της πράξης.

Πηγές
-----

* "Εγκυκλοπαίδεια Πάπυρος Larousse Britannica" τομ.42ος, σελ.30
* "Νεώτερον Εγκυκλοπαιδικόν Λεξικόν Ηλίου" τομ.13ος, σελ.422.
Ο **Νίκος Γ. Χιωτάκης** είναι Έλληνας πολιτικός και διατέλεσε δήμαρχος Κηφισιάς έως και την 31/8/2014. 

Γεννήθηκε το 1963 στην Κηφισιά και έχει δύο κόρες, την Φωτεινή και την Βασιλική. Είναι πτυχιούχος Γεωπόνος του Γεωπονικού Πανεπιστημίου Αθηνών. Εργάζεται ως γεωπόνος - ελεύθερος επαγγελματίας στην μελέτη και κατασκευή έργων πρασίνου.
Εκλέχτηκε τον Ιανουάριο του 2015 και είναι σήμερα Πρόεδρος του Δ.Σ. και Διευθύνων Σύμβουλος της Α.Ε. ΠΕΤΑ, η οποία έχει κύριο μέτοχο την ΚΕΔΕ.
Συμμετέχει στην ελληνική αντιπροσωπεία της Επιτροπής των Περιφερειών (Comitee of Regions) του Ευρωπαϊκού κοινοβουλίου.
Είναι εκλεγμένο μέλος του Διοικητικού Συμβουλίου της Κεντρικής Ένωσης Δήμων Ελλάδος (ΚΕΔΕ) από τον Οκτώβριο του 2014.

Συμμετείχε, για πρώτη φορά, στις Δημοτικές Εκλογές το 1998 και εκλέχτηκε πρώτος Δημοτικός Σύμβουλος. Εξελέγη πρώτη φορά Δήμαρχος Κηφισιάς στις Δημοτικές εκλογές του 2002, με 57,7% την δεύτερη Κυριακή. Στις Δημοτικές εκλογές του Οκτωβρίου του 2006 επανεξελέγη Δήμαρχος Κηφισιάς από την πρώτη Κυριακή. Στις Δημοτικές Εκλογές του Νοεμβρίου του 2010 εξελέγη Δήμαρχος του νέου "Καλλικρατικού" Δήμου Κηφισιάς, με τις δημοτικές ενότητες Εκάλης, Νέας Ερυθραίας Κηφισιάς, με ποσοστό 54,66% τη δεύτερη Κυριακή. Στις Δημοτικές Εκλογές του Μαΐου του 2014 δεν επανεξελέγη Δήμαρχος, έλαβε ποσοστό 46,40% στην Α' Κυριακή, καθώς στην Β΄ Κυριακή επικράτησε ο Γιώργος Θωμάκος με ποσοστό 51,57% και 16.707 ψήφους έναντι ποσοστού 48,43% και 15.691 ψήφους που έλαβε ο Νίκος Χιωτάκης.

Τον Απρίλιο του 2007 εξελέγη Πρόεδρος του Ενιαίου Συνδέσμου Δήμων Κοινοτήτων Νομού Αττικής και επανεξελέγη τον Μάρτιο του 2009.
Τον Σεπτέμβριο του 2011 εξελέγη στη θέση του γραμματέα της Περιφερειακής Ένωσης Δήμων Αττικής (ΠΕΔΑ). Τον Δεκέμβριο του 2011 εξελέγη αντιπρόεδρος του Δ.Σ. του Ειδικού Διαβαθμιδικού Συνδέσμου Νομού Αττικής.
Συντεταγμένες: 34°02′05″S 70°40′05″W﻿ / ﻿34.03472°S 70.66806°W﻿ / -34.03472; -70.66806

Η **Κοδέγουα** (ισπανικά: *Codegua*, ισπανική  προφορά ΔΦΑ: [koˈðeɣwa]) είναι Χιλιανή κοινότητα και πόλη στην επαρχία Κατσαποάλ. 

Σύμφωνα με την απογραφή του 2002 του Εθνικού Ινστιτούτου Στατιστικής, η Κοδέγουα εκτείνεται σε μια έκταση 286.9 χλμ² και έχει 10.796 κατοίκους.

Το Δημαρχείο της Κοδέγουα
Ως κοινότητα, η Κοδέγουα είναι μια διοικητική διαίρεση του τρίτου επιπέδου της Χιλής που διοικείται από ένα δημοτικό συμβούλιο, διευθύνεται από έναν δήμαρχο ο οποίος εκλέγεται άμεσα κάθε τέσσερα χρόνια.

Παραπομπές
----------

Εξωτερικοί σύνδεσμοι
--------------------

* Πολυμέσα σχετικά με το θέμα  Codegua στο Wikimedia Commons
* Δήμος της Κοδέγουα Αρχειοθετήθηκε 2015-09-14 στο Wayback Machine. (Ισπανικά)
* Indicadores comunales de Codegua en la Biblioteca del Congreso Nacional de Chile Κοινοτικοί δείκτες της Κοδέγουα στη βιβλιοθήκη του Κογκρέσου της Χιλής (Ισπανικά)
* Εθνικό Ινστιτούτο της Στατιστικής (Ισπανικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 305204333

 |

 |
Ο **Μιχαήλ Σάπκας** (1873 - 1956) ήταν Έλληνας πολιτικός.

Βιογραφικά στοιχεία
-------------------

Γεννήθηκε στο Μεγάροβο και μεγάλωσε στη Λάρισα. Σπούδασε ιατρική στο Πανεπιστήμιο Αθηνών. Υπήρξε ιδρυτής του Μακεδονικού Συλλόγου Λάρισας καθώς και οργανωτής σώματος Μακεδονομάχων.

Στις δημοτικές εκλογές του 1907 εξελέγη δημοτικός σύμβουλος με τον συνδυασμό του δημάρχου Αχιλλέα Αστεριάδη. Εξελέγη δήμαρχος Λάρισας στις εκλογές του 1914, αναγκάστηκε, όμως, να παραιτηθεί από τη θέση του μετά το ξέσπασμα του κινήματος της Εθνικής Άμυνας. Εξελέγη για δεύτερη φορά στις δημοτικές εκλογές του 1925 και επανεξελέγη σε αυτές του του 1929 ενώ διετέλεσε δήμαρχος και για ένα μικρό χρονικό διάστημα κατά το έτος 1934. Κατά τη διάρκεια της θητείας του ίδρυσε δημοτικό ωδείο, δημοτική βιβλιοθήκη και μουσείο, ολοκλήρωσε τα έργα της ύδρευσης, του ηλεκτροφωτισμού της πόλης, των σφαγείων και της νέας αγοράς, εξασφάλισε τα απαραίτητα κονδύλια για την κατασκευή διδακτηρίων ενώ παραχώρησε έκταση δεκαπέντε (15) στρεμμάτων για την ανέγερση του Σταδίου Αλκαζάρ.

Υπήρξε υποψήφιος βουλευτής στις εκλογές του Νοεμβρίου 1910 και του 1912 χωρίς όμως επιτυχία. Εξελέγη βουλευτής Λάρισας στις εκλογές του 1920 και επανεξελέγη σε αυτές του 1936 με την υποστήριξη του Λαϊκού Κόμματος.

Ήταν παντρεμένος με την Ίουλία Λογιωτάτου, κόρη του Αχιλλέα Λογιωτάτου, και είχαν αποκτήσει δύο παιδιά την Αλκμήνη και τον Αλέκο.

Παραπομπές
----------

1. 1 2  Θεσσαλικά χρονικά, Ιστορική και Λαογραφική Εταιρεία Θεσσαλών, Αθήνα 1935, σελ. 288γ
2. 1 2  Δήμαρχοι Λάρισας[*νεκρός σύνδεσμος*], από τη ιστοσελίδα culture.larissa-dimos.gr
3. 1 2  "Πώς ο Σάπκας αναγκάστηκε να γίνει αντιβενιζελικός", από την εφημερίδα eleftheria.gr
4. ↑  Βουλή των Ελλήνων, Μητρώον Πληρεξουσίων, Γερουσιαστών και Βουλευτών. 1822-1935, Αθήνα 1986, σελ. 274 - 275(pdf)
5. ↑  «Μητρώο Γερουσιαστών και Βουλευτών» (PDF). *hellenicparliament*. Ελληνικό κοινοβούλιο.
6. ↑  Οι απαρχές του δημοτικού ωδείου Λάρισας, από την ιστοσελίδα larissanet.gr